Sydney-opera - Wikipedia
Die wêreldbekende Sydney Operahuis.
Posisie van die Sydney Operahuis in Australië
Koördinate: 33°51′31″S 151°12′50″O﻿ / ﻿33.85861°S 151.21389°O﻿ / -33.85861; 151.21389
2007 (31ste Sessie)
Die Sydney-opera (Engels: Sydney Opera House) is 'n sentrum vir die uitvoerende kunste te Bennelong-punt in Sydney, Nieu-Suid-Wallis, Australië. Die gebou is ontwerp deur die Deense argitek Jørn Utzon wat in 2003 die Pritzker-prys vir argitektuur ontvang het.
Die operahuis in die aand.
Die operahuis in aanbou in 1968.
Die Operahuis is op die 28ste Junie 2007 tot 'n Wêrelderfenisgebied verklaar. Dit is een van die wêreld se mees kenmerkendste geboue en een van die bekendste sentra vir die uitvoerende kunste in die wêreld.
Die Sydney Operahuis is op Bennelong-punt geleë in Sydney-hawe, naby aan die Sydneyhawebrug. Dit is aan die noordoostelike punt van Sydney se sakekern geleë en word aan drie kante omring deur die hawe en word ook begrens deur die Royal Botanic Gardens.
Die gebou huisves verskeie aparte sale. Die twee hoofsale is die Operateater en die Konsertsaal. Die Sydney Operahuis is 'n belangrike optreeplek vir verskeie ballet-, opera- en teatergroepe asook verskeie reisende groepe uit 'n verskeidenheid genres en is 'n groot trekpleister vir toerisme. Dit word bestuur deur die Sydney Opera House Trust wat val onder die ministerie vir kuns van Nieu-Suid-Wallis.
Die Sydney Operahuis is 'n ekspressionistiese moderne ontwerp met 'n reeks groot voorafgegote betondopstrukture, wat elkeen ontwikkel is uit 'n hemisfeer met dieselfde radius wat die dak van die gebou vorm bo-op 'n podium. Die gebou beslaan sowat 1,8 hektaar en is 183 meter lank en 120 meter breed op sy breedste punt. Dit word ondersteun op 588 betonpilare wat 25 meter onder seevlak begrawe is. Die kragverbruik van die gebou is gelykstaande aan 'n dorp met 25 000 mense met 645 kilometer se elektriese kabel daarin.
Die dopstrukture van die Operahuis is bedek met 'n subtiele chevron-patroon wat uitgelê is met 1 056 006 glanswit en mat roomkleurige Sweedsvervaardigde teëls, alhoewel die dakstrukture op 'n afstand helderwit voorkom.
Die konsertsaal is binne die westerse groep doppe geleë en die opera teater binne die oosterse groep doppe. Die skaal van die doppe is gekies om die vereiste hoogtes aan die binnekant te weerspieël en styg vanaf die lae ingangsportale oor die sitplekke en tot op die hoë verhoogareas aan die westekant. Die kleiner sale is onder die konsertsaal geleë as deel van die westelike groep strukture. 'n Baie kleiner groep dopstrukture naby die trappe huisves die Bennelong Restourant. Die dopstrukture van die Operahuis is vervaardig uit voorafgegote betonpanele wat ondersteun word deur voorafgegote betonribbe.
Sale en fasiliteite[wysig | wysig bron]
Die Operahuis bevat die volgende sale:
Die Konsertsaal met 2 678 sitplekke is die tuiste van die Sydney Simfonie-orkes en word gebruik deur 'n groot aantal aanbieders van ander konserte. Dit bevat ook die groot orrel van die operahuis, die grootste van sy soort in die wêreld met meer as 10 000 orrelpype.
Die Operateater met 1 507 sitplekke is die tuiste van Opera Australië en die amptelike balletgroep van Australië.
Die Dramateater met 544 sitplekke wat gebruik word deur die Sydney Teatergeselskap en ander dans- en verhooggroepe.
Die Playhouse met 398 sitplekke.
Die Studio met veranderlike sitplekke en 'n maksimum kapasiteit van 400 plekke afhangende van die uitleg.
Die Utzon kamer, 'n klein veeldoelige saal met sitplekke vir tot 210 mense. Dit is die enigste binneruimte wat deur Utzon self ontwerp is.
Die gebou huisves ook
'n ateljee vir klankopnames,
vier aandenkingswinkels en
'n kantoor vir 'n begeleide toeragentskap.
Die binnekant van die Konsertsaal
Sydney Operahuis (kategorie)
↑ Sydney Morning Herald – berig oor die argitek se afsterwe
↑ Braithwaite, David, "Opera House wins top status", The Sydney Morning Herald, 2007-06-28. URL besoek op 2007-06-28.
↑ Artikel deur die Royal Society of New South Wales
↑ Utzon, J (2002). Sydney Opera House Utzon design principles. Sydney: Sydney Opera House Trust, p20. ↑ “Sydney Opera House”. Tom Fletcher. URL besoek op 2008-02-10.
Ontsluit van "https://af.wikipedia.org/w/index.php?title=Sydney-opera&oldid=1433357"	Kategorieë: Wikipedia skoonmaakSydneyGeboue in AustraliëWêrelderfenisgebiede in Australië	Navigasie-keuseskerm
العربيةAzərbaycancaБеларускаяБългарскиবাংলাབོད་ཡིགBosanskiCatalàCebuanoکوردیی ناوەندیČeštinaCymraegDanskDeutschΕλληνικάEnglishEsperantoEspañolEestiEuskaraفارسیSuomiFrançaisGaeilgeGalegoעבריתहिन्दीHrvatskiMagyarՀայերենBahasa IndonesiaIdoÍslenskaItaliano日本語Basa JawaქართულიҚазақша한국어LatinaLietuviųLatviešuМакедонскиമലയാളംМонголमराठीBahasa Melayuမြန်မာဘာသာनेपालीNederlandsNorsk nynorskNorsk bokmålPolskiپنجابیPortuguêsRomânăРусскийSicilianuScotsSrpskohrvatski / српскохрватскиSimple EnglishSlovenčinaSlovenščinaСрпски / srpskiSvenskaKiswahiliதமிழ்ไทยTürkçeУкраїнськаاردوOʻzbekcha/ўзбекчаTiếng ViệtWinaray中文粵語	Wysig skakels	Die bladsy is laas op 16 Maart 2016 om 11:37 bygewerk.